*****

ΚΑΝΟΝΙΣΜΟΣ (ΕΟΚ) αριθ. 1930/90 ΤΟΥ ΣΥΜΒΟΥΛΙΟΥ

της 29ης Ιουνίου 1990

για την τροποποίηση του κανονισμού (ΕΟΚ) αριθ. 3972/86 σχετικά με την πολιτική και τη διαχείριση της επισιτιστικής βοήθειας, του κανονισμού (ΕΟΚ) αριθ. 2507/88 σχετικά με την εφαρμογή προγραμμάτων αποθεματοποίησης και συστημάτων εγκαίρου συναγερμού και του κανονισμού (ΕΟΚ) αριθ. 2508/88 σχετικά με την εφαρμογή δράσεων χρηματοδότησης για τις αγορές προϊόντων διατροφής ή σπόρων για σπορά από διεθνείς οργανισμούς και μη κυβερνητικούς οργανισμούς

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι οι κανονισμοί (ΕΟΚ) αριθ. 3972/86 (2), (ΕΟΚ) αριθ. 2507/88 (3) και (ΕΟΚ) αριθ. 2508/88 (4) προβλέπουν ότι, για την εφαρμογή ορισμένων εκ των διατάξεών τους, η Επιτροπή επικουρείται από μια επιτροπή·

ότι η απόφαση 87/373/ΕΟΚ (5), καθορίζει τους όρους άσκησης των εκτελεστικών αρμοδιοτήτων που ανατίθενται στην Επιτροπή·

ότι οι διαδικασίες για την επιτροπή επισιτιστικής βοήθειας που προβλέπονται στον κανονισμό (ΕΟΚ) αριθ. 3972/86, δεν είναι σύμφωνες με τις διατάξεις της απόφασης 87/373/ΕΟΚ και, συνεπώς, θα πρέπει να τροποποιηθούν αναλόγως·

ότι η επιτροπή εισιτιστικής βοήθειας πρέπει να επικουρεί την Επιτροπή να εφαρμόζει τους κανονισμούς (ΕΟΚ) αριθ. 2507/88 και (ΕΟΚ) αριθ. 2508/88, σύμφωνα με τις διαδικασίες αυτές, και ότι, κατά συνέπεια, οι κανονισμοί αυτοί θα πρέπει να τροποποιηθούν αναλόγως·

ότι οι κανονισμοί (ΕΟΚ) αριθ. 3972/86, (ΕΟΚ) αριθ. 2507/88 και (ΕΟΚ) αριθ. 2508/88 εφορμόζονται μόνο μέχρι τις 30 Ιουνίου και θα πρέπει η ισχύς τους να παραταθεί επ' αόριστον χρονικό διάστημα·

ότι η συνθήκη δεν προβλέπει, για την έκδοση του παρόντος κανονισμού, άλλες εξουσίες εκτός από εκείνες του άρθρου 235,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3972/86 τροποποιείται ως εξής:

1. Στο άρθρο 7, η παράγραφος 1 αντικαθίσταται από το ακόλουθο κείμενο:

«1. Η Επιτροπή επικουρείται από μια επιτροπή επισιτιστικής βοήθειας, καλούμενη στο εξής ''επιτροπή", η οποία συγκροτείται από εκπροσώπους των κρατών μελών και προεδρεύεται από αντιπρόσωπο της Επιτροπής.».

2. Το κείμενο του άρθρου 8 αντικαθίσταται από το ακόλουθο κείμενο:

«Άρθρο 8

Σε περίπτωση προσφυγής στη διαδικασία που ορίζεται στο παρόν άρθρο, ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί σχετικά με το σχέδιο αυτό εντός προθεσμίας την οποία μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Η γνώμη, διατυπώνεται με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων τις οποίες καλείται να λάβει το Συμβούλιο, κατόπιν προτάσεως της Επιτροπής, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν συμμετέχει στην ψηφοφορία.

Η Επιτροπή θεσπίζει μέτρα αμέσου εφαρμογής. Εντούτοις, εφόσον τα μέτρα αυτά δεν είναι σύμφωνα με τη γνώμη της επιτροπής, γνωστοποιούνται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλει την εφαρμογή των μέτρων τα οποία έχει αποφασίσει, για περίοδο δύο μηνών από την ημερομηνία της κοινοποίησης αυτής.

Το Συμβούλιο μπορεί, με ειδική πλειοψηφία, να αποφασίσει άλλως, εντός της προθεσμίας που προβλέπεται στο προηγούμενο εδάφιο.».

Άρθρο 2

1. Οι κανονισμοί (ΕΟΚ) αριθ. 2507/88 και (ΕΟΚ) αριθ. 2508/88 τροποποιούνται ως εξής:

α) Στο άρθρο 8 παράγραφος 1 του κανονισμού (ΕΟΚ) αριθ. 2507/88 και στο άρθρο 3 παράγραφος 1 του κανονισμού (ΕΟΚ) αριθ. 2508/88, οι όροι «λαμβάνονται από την Επιτροπή», αντικαθίστανται από τους όρους «εγκρίνονται σύμφωνα με τη διαδικασία της παραγράφου 2»·

β) Το άρθρο 8 παράγραφοι 2 και 3 του κανονισμού (ΕΟΚ) αριθ. 2507/88 και το άρθρο 3 παράγραφοι 2 και 3 του κανονισμού (ΕΟΚ) αριθ. 2508/88 αντικαθίστανται από την ακόλουθη παράγραφο 2:

«2. Η Επιτροπή επικουρείται από την επιτροπή επισιτιστικής βοήθειας που αναφέρεται στο άρθρο 7 παράγραφος 1 του κανονισμού (ΕΟΚ) αριθ. 3972/86 σύμφωνα με τη διαδικασία που προβλέπεται στο άρθρο 8 του εν λόγω κανονισμού.».

2. Η παράγραφος 4 του άρθρου 8 του κανονισμού (ΕΟΚ) αριθ. 2507/88 και του άρθρου 3 του κανονισμού (ΕΟΚ) αριθ. 2508/88, καθίσταται παράγραφος 3.

Άρθρο 3

Η παράγραφος 2 του άρθρου 14 του κανονισμού (ΕΟΚ) αριθ. 3972/86, το άρθρο 13 του κανονισμού (ΕΟΚ) αριθ. 2507/88 και το άρθρο 9 του κανονισμού (ΕΟΚ) αριθ. 2508/88, καταργούνται.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Ιουνίου 1990.

Για το Συμβούλιο

Ο Πρόεδρος

M. SMITH

(1) Γνώμη που διατυπώθηκε στις 15 Ιουνίου 1990 (δεν έχει ακόμα δημοσιευθεί στην Επίσημη Εφημερίδα)

(2) ΕΕ αριθ. L 370 της 30. 12. 1986, σ. 1 (και διορθωτικό στην ΕΕ αριθ. L 42 της 12. 2. 1987, σ. 54), όπως τροποποιήθηκε από τον κανονισμό (ΕΟΚ) αριθ. 1750/89 (ΕΕ αριθ. L 172 της 21. 6. 1989, σ. 1).

(3) ΕΕ αριθ. L 220 της 11. 8. 1988, σ. 1, όπως τροποποιήθηκε από τον κανονισμό (ΕΟΚ) αριθ. 1751/89 (ΕΕ αριθ. L 172 της 21. 6. 1989, σ. 2).

(4) ΕΕ αριθ. L 220 της 11. 8. 1988, σ. 4, όπως τροποποιήθηκε από τον κανονισμό (ΕΟΚ) αριθ. 1752/89 (ΕΕ αριθ. L 172 της 21. 6. 1989, σ. 3).

(5) ΕΕ αριθ. L 197 της 18. 7. 1987, σ. 33.